CELEX: 62006CJ0274
Tagállami kötelezettségszegés
EK 56. cikk
Az energiaágazatban működő vállalkozások részvénytulajdonosainak szavazati jogát korlátozó nemzeti rendelkezés
Köztestületekre alkalmazandó korlátozás

Tagállami kötelezettségszegés – Az EK 56. cikk megsértése – Olyan nemzeti rendelkezés, amely az energiaágazatban működő vállalkozások
esetében bizonyos körülmények fennállásakor előírja a szavazati jog korlátozását.
Rendelkező rész
1)
A Spanyol Királyság – mivel olyan intézkedéseket tartott hatályban, mint a 2003. december 30‑i 62/2003 törvény 94. cikkével
módosított, a pénzügyi, közigazgatási és szociális intézkedésekről szóló, 1999. december 29‑i 55/1999 törvény 27. sz. kiegészítő
rendelkezése, amelyek az energiaágazatban működő spanyol vállalkozásokban korlátozzák a közjogi intézmények szavazati jogát –
nem teljesítette az EK 56. cikkből eredő kötelezettségeit.
2)
A Bíróság a Spanyol Királyságot kötelezi a költségek viselésére.